b'\n_START_ARTICLE_\nHazard (album)\n_START_SECTION_\nOzadje\n_START_PARAGRAPH_\nPo vrnitvi iz vojske je Pompe sestavil tretjo zasedbo Predmestja, ki so jo poleg njega sestavljali \xc4\x8dlani nekdanje skupine Izvir: kitarist Slavko Lebar, bas kitarist Marjan Lebar, bobnar Andrej Petkovi\xc4\x87 ter pevec in tolkalist Marko Bitenc. Skupina je pri\xc4\x8dela s pripravljenjem materiala za snemanje novega albuma. Leta 1980 je skupina sodelovala z Neco Falk, s katero je nastopila na Slovenski popevki, istega leta pa je skupina od\xc5\xa1la v studio Akademik, kjer je posnela tretji album. Producenta albuma sta bila \xc4\x8carli Novak in Braco Doblekar. Pompe je pri snemanju prvi\xc4\x8d uporabil sintetizator ARP Odyssey, kot gost pa je na albumu sodeloval saksofonist Jernej Podboj, nekdanji \xc4\x8dlan Mladih levov.\n_START_SECTION_\nSprejem\n_START_PARAGRAPH_\nSead S. Fetahagi\xc4\x87 je v recenziji za spletni portal Progarchives zapisal: \xc2\xbbZvok albuma je sve\xc5\xbe in dobro produciran ter predstavlja elemente funka in jazz-funka, podobne Herbieju Hancocku. Solisti\xc4\x8dni deli so okusni in ob pravih trenutkih. To dr\xc5\xbei za solo kitaro, elektri\xc4\x8dni klavir in sintetizatorje. Dodatek timbalesa daje zvoku latino ob\xc4\x8dutek. Vokali so reducirani na le eno skladbo \xc2\xbbMislec sveta\xc2\xab, ve\xc4\x8d pa je scat vokalov, ki tudi bolj spadajo v ta slog glasbe. Uporabljeni so kot dodatni instrument. Vse skladbe so odli\xc4\x8dne in ponujajo izredno prijetno poslu\xc5\xa1anje._NEWLINE_Na trenutke, posebej v vokalnih trenutkih, zveni skupina kot jazzovska inkarnacija skupine Camel iz obdobja \xc2\xbbMoonmadness\xc2\xab. Skupaj s prvimi albumi skupine Leb i sol, je Hazard eden najbolj\xc5\xa1ih jazz rock albumov obdobja.\xc2\xab'